กรกันต์ สุทธิโกเศศ

กรกันต์ สุทธิโกเศศ (เกิด 17 ตุลาคม พ.ศ. 2531) อาร์ม มีชื่อเสียงเป็นที่รู้จักจากประกวดร้องเพลง KPN Award Thailand Singing Contest 2009 ครั้งที่ 19 ในฐานะรองชนะเลิศอันดับ 1 และ Popular Vote

**ประวัติ**
อาร์มสำเร็จการศึกษาระดับมัธยมศึกษาจากโรงเรียนเซนต์ดอมินิก แผนการเรียน ศิลป์-คำนวณ และจบการศึกษาระดับปริญญาตรี คณะนิเทศศาสตร์ จุฬาลงกรณ์มหาวิทยาลัย สาขาวิชาภาพยนตร์และภาพนิ่ง เกียรตินิยมอันดับ 2 เมื่อปีการศึกษา 2553 และได้ผ่านการคัดเลือกให้เป็นผู้อัญเชิญพระเกี้ยวประจำงานฟุตบอลประเพณีจุฬาฯ–ธรรมศาสตร์ ครั้งที่ 67
ในเวลาต่อมา อาร์มได้ผ่านการคัดเลือกให้รับบทบาทเป็นนักแสดงนำละครเวที “นิเทศ จุฬาฯ” ถึง 3 เรื่องติดต่อกัน มีผลงานด้านละครเวทีชิ้นสำคัญเริ่มจากบทบาท “CK” ในละครเรื่อง “เรยา เดอะ มิวสิคัล” แสดงคู่กับคุณชมพู่ อารยา เอ ฮาร์เก็ต เมื่อปลายปี พ.ศ. 2555 และในปีต่อมาได้รับบทบาทเป็น “เจ้าฟ้าชายสิทธิประวัติ” จาก “เลือดขัตติยา เดอะ มิวสิคัล” เปิดการแสดง ณ เมืองไทยรัชดาลัย เธียเตอร์ และต่อมาปี พ.ศ. 2558 อาร์มได้รับบท "ศร" จาก "โหมโรง เดอะ มิวสิคัล" เปิดแสดงรอบแรกวันที่ 4 เมษายน พ.ศ. 2558 ณ โรงละครเคแบงก์สยามพิฆเนศ โดยบริษัท โต๊ะกลมโทรทัศน์ จำกัด และ เวิร์คพอยท์ เอ็นเทอร์เทนเมนท์ และจะมีผลงานละครเวทีในช่วงเดือนพฤษภาคมคือ"มังกรสลัดเกล็ด เดอะมิวสิคัล" โดยรับบทเป็น อ.ป๋วย อึ๊งภากรณ์ ในองก์ "เสรีไทยลายมังกร" เริ่มแสดงวันที่ 29 พฤษภาคม พ.ศ. 2558 ณ ศูนย์วัฒนธรรมแห่งประเทศไทย หอประชุมใหญ่ ปี พ.ศ. 2559 - 2560 อาร์มได้รับบทเป็น "ชนะลม" จาก นิทานหิ่งห้อย เดอะ มิวสิคัล ณ โรงละครเคแบงก์สยามพิฆเนศ โดยบริษัท โต๊ะกลมโทรทัศน์ จำกัด และ เวิร์คพอยท์ เอ็นเทอร์เทนเมนท์ เดือนพฤศจิกายน 2560 อาร์มได้รับบท ชนะดลจาก หยาดเพชร เพลงรัก ลีลาชีวิต กรมส่งเสริมวัฒนธรรม กระทรวงวัฒนธรรม และ บริษัท โคเมดี้ ไลน์ จำกัด เริ่มการแสดง 24 พฤศจิกายน พ.ศ. 2560 ปี พ.ศ. 2561 อาร์มได้รับบท "นายมั่นปืนยาว" จาก พระร่วงเดอะมิวสิคัล ณ เมืองไทยรัชดาลัย เธียเตอร์ เริ่มการแสดง 22 กุมภาพันธ์ พ.ศ. 2561
ส่วนผลงานละครโทรทัศน์ เรื่อง “ฝันเฟื่อง” ได้ออกอากาศทางสถานีโทรทัศน์ช่องวัน  ทุกวันจันทร์-อังคาร เวลา 20.15-22.15 น. (เริ่มตอนแรก 24 พฤศจิกายน พ.ศ. 2557 และ จบเมื่อวันที่ 20 มกราคม พ.ศ. 2558) ควบคุมการผลิตโดย บริษัท เอ็กแซ็กท์ จำกัด อาร์มรับบท “หมอฉบัง” และ ร่วมแสดงละครเรื่อง My Melody 360 องศารัก ทางสถานีโทรทัศน์โมเดิร์นไนน์ ออกอากาศปี พ.ศ. 2556 และในปีเดียวกันนั้นอาร์มมีผลงานการแสดงและร้องเพลงประกอบภาพยนตร์เรื่องแรกในชีวิตกับ “ประโยคสัญญารัก” และเพลงประกอบนั้น (เพลงเข็มนาฬิกา) ได้รับรางวัล “เพลงประกอบภาพยนตร์ยอดเยี่ยม” จากชมรมวิจารณ์บันเทิงปี พ.ศ. 2556 อีกด้วย และในปี พ.ศ. 2559 อาร์มได้รับบท ณัฐพงษ์ จากละครเรื่อง Angel Destiny อุบัติรักเทวา ทางช่อง True4U
ในด้านการร้องเพลงอาร์มได้รับเกียรติจากวงดุริยางค์ซิมโฟนีกรุงเทพ ให้เป็นศิลปินในหลายคอนเสิร์ต เช่น คอนเสิร์ตเพลงรักโดยวงดุริยางค์ซิมโฟนีกรุงเทพ, 60 พรรษามหาวชิราลงกรณ์, วงดุริยางค์ซิมโฟนีกรุงเทพ บรรเลงสุนทราภรณ์ ซึ่งจัดแสดงที่หอประชุมใหญ่ ศูนย์วัฒนธรรมแห่งประเทศไทย และได้ร่วมงานกับวาทยกรระดับโลกอย่างคุณทฤษฎี ณ พัทลุงอย่างต่อเนื่อง อาทิเช่น คอนเสิร์ต "ร้อยบรรเลง เพลงพวงร้อย" ทั้ง 2 ครั้งในปี พ.ศ. 2556 และ พ.ศ. 2557 เป็นต้น
นอกจากนี้ในปี พ.ศ. 2557 อาร์มยังได้ฝึกฝนทักษะการใช้เสียงจนสามารถประกอบอาชีพที่ท้าทายอีก 2 อาชีพคือ นักพากย์เสียงการ์ตูน ซึ่งได้รับเลือกจาก วอลท์ ดิสนีย์ พิคเจอร์ส ให้พากย์เสียงร้องในบทบาทของมนุษย์หิมะ Olaf จากภาพยนตร์การ์ตูนเรื่อง “Frozen” และยังเป็นผู้ประกาศข่าวของช่องเวิร์คพอยท์ ในช่วงข่าวรอบวัน ทุกวันจันทร์ถึงศุกร์อีกด้วย
ปลายปี พ.ศ. 2559 อาร์ม กรกันต์ จัดได้ว่าเป็นซุปเปอร์สตาร์ของเมืองไทย เกิดจากที่อาร์มได้เข้าไปประกวดในรายการ The Mask Singer หน้ากากนักร้อง ซีซันที่ 1 มาในชุดหน้ากากระฆัง แข่งใน Group A รอบแรกใช้เพลง ไม้ขีดไฟกับดอกทานตะวัน และรอบที่ 2 ใช้เพลง All of me แพ้หน้ากากทุเรียน (ทอม - อิศรา กิจนิตย์ชีว์) และถูกถอดหน้ากากเมื่อวันที่ 8 ธันวาคม พ.ศ. 2559 ซึ่งจากรายการนี้ทำให้เขาได้รับความนิยมและมีคนรู้จักเพิ่มมากขึ้น และด้วยที่เขามีนิสัยที่เป็นสุภาพบุรุษ อัธยาศัยดี ใจดี จึงทำให้คนที่ได้พบเจอเขา ตกหลุมรักและหลงใหลในตัวเขา
วันที่ 6 กรกฎาคม พ.ศ. 2561 อาร์มได้รับเชิญไปเป็น 1 ใน 5 ปรัศนี ในรายการ แฟนพันธุ์แท้ ในหัวข้อ แฟนพันธุ์แท้ เป๊ก - ผลิตโชค อายนบุตร ช่วงคำถามชิงสุดยอดแฟนพันธุ์แท้ ออกอากาศทางช่องเวิร์คพอยท์
ปลายปี พ.ศ. 2561 อาร์มได้เข้าประกวดในรายการ The Mask Line Thai มาในชุดหน้ากากเบญจรงค์ แข่งในกลุ่มไม้เอก รอบแรกใช้เพลง หมดใจ และรอบที่ 2 ใช้เพลง ไม่มีเธอไม่ตาย แพ้หน้ากากนักรบไทย (ณัฏฐ์ ทิวไผ่งาม) และหน้ากากแมวโกนจา (ระดับดาว ศรีระวงศ์) ถูกถอดหน้ากากเมื่อวันที่ 20 ธันวาคม พ.ศ. 2561 พร้อมกับหน้ากากกระด้ง (ปอ อรรณพ ทองบริสุทธิ์)
ปี พ.ศ. 2562 อาร์มมีซิงเกิลแรกเป็นของตัวเองในรอบ 10 ปี คือเพลง เห็นใจกันพอประมาณ ควบคุมการผลิตโดย โอม - ปัณฑพล ประสารราชกิจ หลังจากนั้นอาร์มได้มีโอกาสร้องเพลงประกอบซีรีส์จีน อภินิหารกระบี่สามภพ เพลง รักสุดแผ่นดินสิ้นแผ่นฟ้า

**ผลงาน**

**ผลงานด้านเพลง**
 Single เพลงรวม "ไว้ใจ" ในอัลบั้ม The Famous Five A Tribute To Hydra ร่วมกับศิลปิน เช่น บุรินทร์ บุญวิสุทธิ์ , โมเดิร์นด็อก , สุนิสา สุขบุญสังข์ , พันกร บุณยะจินดา และ วง ETC- Single "ขอร้อง" ควบคุมการผลิตโดย หนึ่ง ETC- เพลง "ตะแบกงาม" เพลงประจำสถาบันกันตนา- เพลง "คิดถึง" และ "พรานล่อเนื้อ" เพลงของโครงการ BSO ซึ่งเป็นการจัดทำโดย BSO ร่วมกับ มูลนิธิสุนทราภรณ์ เมื่อปีพุทธศักราช 2554- เพลง เข็มนาฬิกา" ซึ่งได้ร้องคู่กับ คุณนนทิยา จิวบางป่า และเป็นเพลงประกอบภาพยนตร์ เรื่อง ประโยคสัญญารัก พ.ศ. 2556- เพลง ฉันไม่ใช่ พ.ศ. 2547- เพลง ถนอม พ.ศ. 2550 เป็นเพลงประกอบละครนิเทศจุฬาฯ เรื่อง เปิด(กระ)โปงคอนแวนต์ ซึ่งทำผลงานร่วมกับ คุณ วรุตม์ พสุธาดล- เพลง รักระริน พ.ศ. 2551 ซึ่งทำผลงานร่วมกับ คุณ วรุตม์ พสุธาดล- เพลง สัญญา พ.ศ. 2552 เป็นเพลงประกอบละครของ คณะนิเทศศาสตร์ จุฬาลงกรณ์มหาวิทยาลัย เรื่องวิมานมายา- เพลง เธอคือดอกไม้ เป็นเพลงประกอบเวทีการประกวดMiss All Nations Thailand 2017- เพลง ไกลเกินฝัน พ.ศ. 2561- เพลง เห็นใจกันพอประมาณ พ.ศ. 2562 ควบคุมการผลิตโดย ปัณฑพล ประสารราชกิจ- เพลง ได้หมดถ้าสดชื่น พ.ศ. 2562 จากรายการ Melody to Masterpiece สงครามทำเพลง
*เพลง รักสุดแผ่นดินสิ้นแผ่นฟ้า พ.ศ. 2562 เพลงประกอบซีรีส์ "อภินิหารกระบี่สามภพ"
*เพลง ประคอง (Embrace) พ.ศ. 2563 ร่วมกับ OME

**ละครโทรทัศน์**

**ละครเวที**

**คอนเสิร์ต**

**พิธีกร**
 พิธีกรรายการ Music of The Night An Orchestral Concert จัดโดย ปตท. ณ โรงละครอักษรา คิง พาวเวอร์- The Mask Secret Room By AIS หลังรายการ The Mask Singer หน้ากากนักร้อง ซีซันที่ 2 App Ais Play- Foot Step ก้าวที่ให้ด้วยใจพอเพียง สถานีวิทยุโทรทัศน์กองทัพบก ช่อง 5 (พ.ย. 2560 - ธ.ค. 2561) วันเสาร์ เวลา 9.25 - 9.30 ช่องTrue4u (ม.ค.2562 - ก.ย.2562)- พิธีกรรายการ คุณพระช่วย ช่องเวิร์คพอยท์
** พิธีกรรับเชิญ เทปวันที่ 18 ตุลาคม พ.ศ. 2557
** ช่วง ศิลปะแผ่นดิน ศิลปินแห่งชาติ ร่วมกับ วรางคนาง วุฑฒยากร
** พิธีกรหลัก (พ.ศ. 2567 - ปัจจุบัน) ร่วมกับ เท่ง เถิดเทิง (แทน พัน พลุแตก)- พิธีกรการประกวด นางสาวไทย (พ.ศ. 2565 - ปัจจุบัน)- พิธีกรรายการ The Song ร้องล่าเหรียญ ช่องเวิร์คพอยท์- พิธีกรรับเชิญรายการ โจ๊กตัดโจ๊ก ต้นฉบับสลับเพลง (แทนพัน พลุแตก) ช่องเวิร์คพอยท์- พิธีกรการประกวด มิสยูนิเวิร์สไทยแลนด์ 2567 ช่องวัน 31- พิธีกรการประกวดระดับนานาชาติ Mister Global 2024 ร่วมกับ แอนโทเนีย โพซิ้ว- พิธีกรรายการการประกวดสาวงามระดับนานาชาติ Miss Global 2025 ร่วมกับ แอนโทเนีย โพซิ้ว- พิธีกรรายการ Genwit อัจฉริยะพันธุ์ใหม่ ฤดูกาลที่ 2 ช่องเวิร์คพอยท์ ร่วมกับ ไดอาน่า จงจินตนาการ

**ผลงานการพากย์**
พากย์เสียงร้องภาษาไทยเป็น โอลาฟ จากเรื่องต่อไปนี้
**Frozen
**Olaf’s Frozen Adventure
**Frozen 2
*พากย์เสียงรายการ Let Me in Thailand Season 4 Reborn (เทปผู้ชาย)

**ผลงานอ่านข่าว**
 ข่าวเวิร์คพอยท์รอบเที่ยง (Workpoint News) จันทร์-ศุกร์ เวลา 11.15 - 12.00 (3 มกราคม - 11 ธันวาคม พ.ศ. 2560) อ่านข่าวร่วมกับ รินลดา รวีเลิศ
*ข่าวเวิร์คพอยท์เฉพาะกิจ (ช่วงไว้อาลัย) ทุกวัน เวลา 14.00 - 16.00 (14 - 29 ตุลาคม พ.ศ. 2560) อ่านข่าวร่วมกับ ประภาศรี สภานนท์- ข่าวเวิร์คพอยท์รอบเที่ยง (Workpoint News) จันทร์-ศุกร์ เวลา 11.30 - 12.00 (12 ธันวาคม พ.ศ. 2560 - 30 พฤศจิกายน พ.ศ. 2561) อ่านข่าวร่วมกับ รินลดา รวีเลิศ- ข่าวเวิร์คพอยท์รอบเที่ยง (Workpoint News) จันทร์-ศุกร์ เวลา 11.40 - 12.00 (3 ธันวาคม พ.ศ. 2561 - 3 มกราคม พ.ศ. 2563) อ่านข่าวร่วมกับ รินลดา รวีเลิศ อุมาพร ธำรงวงศ์โสภณ อดินันท์ เหมือนยัง- ข่าวเวิร์คพอยท์รอบเที่ยง (Workpoint News) จันทร์-ศุกร์ เวลา 11.00 - 11.50 (6 มกราคม - 30 มีนาคม พ.ศ. 2563) อ่านข่าวร่วมกับ อุมาพร ธำรงวงศ์โสภณ อดินันท์ เหมือนยัง- ห้องข่าวบันเทิง จันทร์-ศุกร์ เวลา 8.30 - 9.00 (31 มีนาคม พ.ศ. 2563 - 31 ธันวาคม 2563) อ่านข่าวร่วมกับ สุดารัตน์ บุตรพรหม
*ห้องข่าวบันเทิง จันทร์-ศุกร์ เวลา 8.45 - 9.15 (1 มกราคม พ.ศ. 2564 - ปัจจุบัน) วันเสาร์ เวลา 8.30 - 9.00 น. (8 มกราคม พ.ศ. 2565 -  ปัจจุบัน) อ่านข่าวร่วมกับ สุดารัตน์ บุตรพรหม
*ด่วนข่าวเที่ยงเวิร์คพอยท์ จันทร์-ศุกร์ เวลา 10.50 - 12.05 (2 - 26 กุมภาพันธ์ พ.ศ. 2564) อ่านข่าวร่วมกับ อุมาพร ธำรงวงศ์โสภณ สมภพ รัตนวลี

**ดีเจ**
 103 FM Like music station ทุกวันจันทร์–ศุกร์ 13.00 - 16.00

**รางวัล**
รางวัลจากการประกวดร้องเพลง- ปี พ.ศ. 2546 : รางวัลชนะเลิศการประกวดร้องเพลงงาน ศาลาเฉลิมกรุงสืบสานตำนานเพลง ครั้งที่ 3 โดยได้รับถ้วยพระราชทานจากสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี
*ปี พ.ศ. 2546 : รางวัลชนะเลิศการประกวดร้องเพลงงาน Fashion Island Kid and Teen Music Challenge 2003 โดยได้รับถ้วยประทานจากหม่อมเจ้าสิริวัณวรี มหิดล
*ปี พ.ศ. 2547 : รางวัลชนะเลิศการประกวดร้องเพลงงาน Bangkok Music Award 2004 จัดโดยกรุงเทพมหานคร- ปี พ.ศ. 2548 : รางวัลรองชนะเลิศอันดับ 1 และ รางวัล Popular Vote จากการประกวดร้องเพลงงาน Style by Toyota It's You จากบทเพลง "ฉันไม่ใช่" ซึ่งแต่งโดย คุณเชษฐา ยารถเอก จากค่ายเพลง Warner Music Thailand
*ปี พ.ศ. 2552 : รางวัลรองชนะเลิศอันดับ 1 และ รางวัล Popular Vote จากการประกวด KPN Award Thailand Sining Contest 2009
รางวัลด้านอื่นๆ- ปี พ.ศ. 2560 : รางวัลพระกินรี ครั้ง7 ในฐานะ นักแสดง เวิร์คพอยท์ ในวันที่ 26 กุมภาพันธ์ 2560 ณ ศูนย์ประชุม สถาบันวิชัยจุฬาภรณ์ กรุงเทพฯ- ปี พ.ศ. 2561 : รางวัลผู้ใช้ภาษาไทยดีเด่น ในวันภาษาไทยแห่งชาติ ในวันที่ 29 กรกฎาคม 2561 ณ หอประชุมใหญ่ ศูนย์วัฒนธรรมแห่ง ประเทศไทย
*ปี พ.ศ. 2562 : รางวัลผู้ประกาศข่าวหรือพิธีกรรายการข่าวชายที่สุดแห่งปี 2018 จากงาน Dara Daily Awards ครั้งที่ 8
*ปี พ.ศ. 2562 : รางวัลผู้ประกาศข่าวดาวรุ่งดีเด่น ประเภทสื่อมวลชน ประจำปี 2562 จากงานวันเยาวชนแห่งชาติ ปี 2562
*ปี พ.ศ. 2566 : รางวัลเทพทองครั้งที่ 21 ประเภทบุคคลดีเด่นด้านวิทยุโทรทัศน์ โดยสมาคมนักวิทยุและโทรทัศน์แห่งประเทศไทย ในพระบรมราชูปถัมภ์

**อ้างอิง**

**แหล่งข้อมูลอื่น**
  Facebook Kornkan Sutthikoses Facebook ของอาร์ม-  Instagram : Armkornkan IG อาร์ม
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:บุคคลจากโรงเรียนเซนต์ดอมินิก
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้ประกาศข่าวช่องเวิร์คพอยท์
หมวดหมู่:นักแสดงละครเวทีชายชาวไทย
หมวดหมู่:นักแสดงละครเพลงชายชาวไทย